ठंड की मार से बेहाल हुआ बिहार
09 जनवरी 2013
इंडो एशियन न्यूज सर्विस
नई दिल्ली।राजधानी पटना सहित पूरे बिहार में पिछले कुछ दिनों से शीतलहर का कहर जारी है।वहीं न्यूनतम तापमान में गिरावट लगातार जारी है।बुधवार को पटना का न्यूनतम तापमान एक डिग्री सेल्सियस के करीब पहुंच गया। पटना मौसम विज्ञान केन्द्र के अनुसार राजधानी पटना में बुधवार वर्ष का सबसे सर्द दिन रहा। शहर का न्यूनतम तापमान 1.1 डिग्री सेल्सियस दर्ज किया गया। मंगलवार को यहां न्यूनतम तापमान 5.1 डिग्री सेल्सियस था। बुधवार को गया का न्यूनतम तापमान 1.4 डिग्री, पूर्णिया का 2़ 5 डिग्री और भागलपुर का 2.8 डिग्री सेल्सियस दर्ज किया गया।
राज्यभर में सभी सार्वजनिक स्थानों पर ठंड से बचाव के लिए अलाव की व्यवस्था की गई है। आपदा प्रबंधन विभाग के अधिकारियों के अनुसार पूरे राज्य में 1822 स्थानों पर सरकार द्वारा अलाव जलाने की व्यवस्था की गई है।
पटना मौसम विज्ञान केन्द्र के निदेशक ए़ क़े सेन ने बताया कि मौसम साफ हो रहा है। उन्होंने शनिवार तक मौसम साफ होने की सम्भावना व्यक्त की है। उन्होंने कहा है कि कुछ दिनों के बाद लोगों को ठंड से राहत मिल सकेगी। उन्होंने कहा कि इस समय छह से आठ किलोमीटर प्रति घंटे की रफ्तार से हवाएं चल रही हैं। इस वजह से राज्य में शीतलहर का प्रकोप बढ़ गया है।
यह खबर आपको कैसी लगी
10 में से 1 वोट मिले
पाठकों की राय | 09 Jan 2013